**Azi e ziua ta de naştere**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sau poate de moarte

te caut să mă recunoşti

să-mi fac un dar din trupul tău

gândurile dospesc agăţate în cuvinte

adulmecă rotirea eternă a universului

rezemată pe o lacrimă răsucită

în moştenirea fătului nenăscut încă

de fapt nu-i decât o îngâmfare stearpă

crezi că te voi lua de mână

risipindu-mă

în parfumul eternităţii

deşertăciune gravă definitivă

ascultă cum sapă pământul hohotind

nimicnicia ţărână din ţărână

flori sufocate de drum înfloresc în păsări

îmbătate de aromele infintului

din amurg lipsesc

braţele tale înfipte în stele

arc peste trupul încercuit în neliniştea

depărtărilor toate încap aici

cândva se vor risipi în altă ţărână

gânditoare a universului

tristeţea este

că nu te poţi recunoaşte în tine

cel plecat cel venit